ΜΗΝΙΑΙΑ ΕΚΘΕΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ ΝΟΕΜΒΡΙΟΥ 2020

ΠΑΡΑΤΗΡΗΤΗΡΙΟ ΑΓΟΡΑΣ ΕΡΓΑΣΙΑΣ

ΤΜΗΜΑ ΕΡΓΑΣΙΑΣ

ΠΕΡΙΕΧΟΜΕΝΑ:

ΚΕΦΑΛΑΙΟ Ι: ΕΞΕΛΙΞΕΙΣ ΣΤΗΝ ΑΓΟΡΑ ΕΡΓΑΣΙΑΣ ΚΑΙ ΑΝΑΛΥΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ – ΝΟΕΜΒΡΙΟΣ 2020

ΚΕΦΑΛΑΙΟ ΙΙ: ΠΡΟΦΙΛ ΜΑΚΡΟΧΡΟΝΙΑ ΕΓΓΕΓΡΑΜΜΕΝΩΝ ΑΝΕΡΓΩΝ –

ΝΟΕΜΒΡΙΟΣ 2020

ΣΤΑΤΙΣΤΙΚΟΙ ΠΙΝΑΚΕΣ

Αρ. Φακ. 9.41.2.1

Α/Α11/2020

ΚΕΦΑΛΑΙΟ Ι :

ΕΞΕΛΙΞΕΙΣ ΣΤΗΝ ΑΓΟΡΑ ΕΡΓΑΣΙΑΣ ΚΑΙ ΑΝΑΛΥΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ- ΝΟΕΜΒΡΙΟΣ 2020

Α. Γενική Κατάσταση της Αγοράς Εργασίας

Σύμφωνα με τα τελευταία στοιχεία της Έρευνας Εργατικού Δυναμικού, κατά το τρίτο τρίμηνο του 2020 το ποσοστό ανεργίας διαμορφώθηκε στο 8,2% του εργατικού δυναμικού (37.234 άτομα) παρουσιάζοντας αύξηση κατά 1,5 ποσοστιαίες μονάδες (ή 7.146 άτομα) σε σχέση με το τρίτο τρίμηνο του 2019 που ήταν 6,7% (30.088 άτομα), ενώ ο μέσος όρος του ποσοστού ανεργίας των τριών πρώτων τριμήνων του 2020 διαμορφώθηκε στο 7,4% του εργατικού δυναμικού (33.496 άτομα) παρουσιάζοντας αύξηση 0,1 ποσοστιαία μονάδα (ή 720 άτομα) σε σχέση με το αντίστοιχο ποσοστό του 2019. Επισημαίνεται ότι, ο μέσος όρος του ποσοστού ανεργίας κατά το 2019 διαμορφώθηκε στο 7,1% του εργατικού δυναμικού (31.703 άτομα) και είχε παρουσιάσει μείωση κατά 1,3 ποσοστιαίες μονάδες (4.914 άτομα) σε σχέση με το μέσο όρο του 2018 που ήταν 8.4% (36.617 άτομα).

Σε σχέση με τα προηγούμενα χρόνια ο μέσος όρος ανεργίας κατά το 2017 ήταν 11,1%, το 2016 ήταν 12,9%, το 2015 ήταν 14,9%, το 2014 ήταν 16,1%, και το 2013 ήταν 15,9%.

Το ποσοστό ανεργίας στους νέους 15-24 ετών διαμορφώθηκε στο 20,4% το τρίτο τρίμηνο του 2020, παρουσιάζοντας αύξηση κατά 3,6 ποσοστιαίες μονάδες (1.634 άτομα) σε σχέση με το τρίτο τρίμηνο του 2019 που ήταν 16,8%, (5.489 άτομα), ενώ ο μέσος όρος του ποσοστού ανεργίας των νέων των τριών πρώτων τριμήνων του 2020 διαμορφώθηκε στο 17,6% του εργατικού δυναμικού (6.016 άτομα) παρουσιάζοντας αύξηση 0,8 ποσοστιαίες μονάδες (ή μείωση 33 ατόμων) σε σχέση με το αντίστοιχο ποσοστό του 2019. Επισημαίνεται ότι, ο μέσος όρος του ποσοστού ανεργίας των νέων κατά το 2019 διαμορφώθηκε στο 16,6% του εργατικού δυναμικού (6.012 άτομα) παρουσιάζοντας μείωση κατά 3,6 ποσοστιαίες μονάδες (1.619 άτομα) σε σχέση με το μέσο όρο του 2018 που ήταν 20.2% (7.631 άτομα).

Κατά μέσο όρο το ποσοστό ανεργίας στους νέους 15-24 ετών το 2017 διαμορφώθηκε στο 24,7%, το 2016 στο 29,1%, το 2015 στο 32,8%, το 2014 στο 36,0% και το 2013 στο 38,9%.

Το επίπεδο απασχόλησης (15+) το τρίτο τρίμηνο του 2020 μειώθηκε κατά 2.198 άτομα σε σύγκριση με το ίδιο τρίμηνο του 2019, φτάνοντας στα 414.920 άτομα, από 417.118 άτομα που ήταν το 2019. Κατά την ίδια περίοδο δηλ. το τρίτο τρίμηνο 2020, το ποσοστό απασχόλησης των ατόμων 20-64 χρόνων έφτασε στο 74,5% από 75,7% που ήταν την αντίστοιχη περίοδο του 2019 σημειώνοντας μείωση 1, ποσοστιαίων μονάδων. Ο μέσος όρος του ποσοστού απασχόλησης των ατόμων 20-64 χρόνων παρουσίαζε ανοδική τάση μέχρι το 2019 φθάνοντας στο 75,7% από 73,9% που ήταν το 2018, ενώ το 2017 είχε διαμορφωθεί στο 70,8% και το 2016 στο 68,7%.

Με βάση τα τελευταία διαθέσιμα στοιχεία της Ευρωπαϊκής Στατιστικής Υπηρεσίας, Eurostat, τα οποία είναι προκαταρκτικά και αποτελούν εκτίμηση, κατά το μήνα Σεπτέμβριο του 2020 η ανεργία στην Κύπρο ανήλθε στο 8,0% παρουσιάζοντας αύξηση κατά 1,4 ποσοστιαία μονάδα σε σχέση με τον ίδιο μήνα πέρσι (6,6%). Σε σύγκριση με τον προηγούμενο μήνα, Αύγουστο 2020, το ποσοστό ανεργίας αυξήθηκε κατά 0,6 ποσοστιαίες μονάδες. Η ανεργία των νέων 15-24 ετών έφτασε στο 19,9% τον Σεπτέμβριο του 2020.

Το επίπεδο ανεργίας στην Ευρωζώνη (ΕΑ 19) έφτασε στο 8,3% τον Σεπτέμβριο του 2020 από 7,5% που ήταν τον Σεπτέμβριο του 2019. Ο μέσος όρος ανεργίας στην Ευρώπη έφτασε στο 7,5% τον Σεπτέμβριο του 2020 από 6,6% που ήταν τον Σεπτέμβριο του 2019.

Με βάση τα στοιχεία που τηρούνται στα Επαρχιακά Γραφεία Εργασίας, ο αριθμός των εγγεγραμμένων ανέργων στο τέλος Νοεμβρίου 2020, έφτασε τα 32.968 άτομα. Με βάση τα στοιχεία *διορθωμένα για εποχικές διακυμάνσεις* που δείχνουν την τάση της ανεργίας, ο αριθμός των εγγεγραμμένων ανέργων τον Νοέμβριο του 2020 μειώθηκε στα 31.285 άτομα σε σύγκριση με 34.997 τον προηγούμενο μήνα.  Σε σύγκριση με τον Νοέμβριο του 2019 σημειώθηκε αύξηση 8.473 ατόμων ή 34,6%.

Β. Ανάλυση στοιχείων Εγγεγραμμένης Ανεργίας

Επισημαίνεται ότι από τις 12 Μαρτίου 2020, η Δημόσια Υπηρεσία Απασχόλησης εφαρμόζει τα έκτακτα μέτρα που ανακοινώθηκαν από το ΥΕΠΚΑ για σκοπούς διενέργειας αυτόματων ανανεώσεων των εγγεγραμμένων ανέργων και χωρίς φυσική παρουσία των νέων εγγραφών ανέργων, με στόχο την αποφυγή της εξάπλωσης του κορωνοϊού. Λόγω αυτών των μέτρων, η σύγκριση των στοιχείων εγγεγραμμένης ανεργίας από τον Μάρτιο 2020 και μετά, με τα στοιχεία προηγούμενων μηνών δεν θεωρείται ασφαλής.

1. *Σύγκριση μεταξύ Νοεμβρίου 2020 και 2019 (ετήσια σύγκριση):*

* Αύξηση του αριθμού των εγγεγραμμένων ανέργων σε 32.968 άτομα από 24.495 που ήταν τον αντίστοιχο μήνα του 2019 (αύξηση κατά 35% ή 8.473 άτομα).
* Κατά φύλο, ο αριθμός των άνεργων αντρών ανήλθε στα 14.271 άτομα, ενώ ο αριθμός των ανέργων γυναικών ανήλθε στα 18.697 άτομα. Σε σχέση με τον ίδιο μήνα πέρσι, ο αριθμός των ανέργων αντρών αυξήθηκε κατά 3.429 άτομα ή 32% ενώ των γυναικών αυξήθηκε κατά 5.044 άτομα ή 37%. Στο διάγραμμα που ακολουθεί παρουσιάζεται η διακύμανση του αριθμού των εγγεγραμμένων ανέργων (σύνολο και κατά φύλο) τους τελευταίους 12 μήνες.
* Η μεγαλύτερη αριθμητική αύξησηπαρου­σιάστηκε στην επαρχία Λευκωσίας (κατά 2.904 άτομα), Λεμεσού (κατά 2.642 άτομα), Λάρνακας (κατά 1.813 άτομα), και Πάφου (κατά 1.161 άτομα), ενώ μείωση παρουσιάστηκε στην επαρχία Αμμοχώστου (κατά 47 άτομα). Σημειώνεται ότι η επαρχία Λευκωσίας συγκεντρώνει το μεγαλύτερο αριθμό ανέργων από όλες τις επαρχίες (9.135 άτομα ή 28%), ακολουθεί η επαρχία Λεμεσού (7.784 ή 24%), Λάρνακας (5.952 ή 18%), Αμμοχώστου (5.632 άτομα ή 17%) και Πάφου (4.465 ή 13%). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαρχία τους τελευταίους 12 μήνες.
* Οι μεγαλύτερες αριθμητικές αυξήσεις κατά τομέα οικονομικής δραστηριό­τητας σε σύγκριση με τον ίδιο μήνα του 2019 παρουσιάστηκαν στο τομέα των Άλλων Υπηρεσιών (κατά 2.333 άτομα), στον τομέα του Εμπορίου (κατά 2.142 άτομα), και στον τομέα των νεοεισερχομένων (κατά 866 άτομα). Η μεγαλύτερη συγκέντρωση ανέργων έχει καταγραφεί στον τομέα των Ξενοδοχείων (8.311 άτομα ή 25% του συνόλου), στον τομέα του Εμπορίου (6.214 άτομα ή 19%) και των Άλλων Υπηρεσιών (5.801 άτομα ή 18% του συνόλου). Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένους τομείς οικονομικής δραστηριότητας τους τελευταίους 12 μήνες.
* Οι μεγαλύτερες αριθμητικές αυξήσεις κατά επαγγελματική κατηγορία σε σύγκριση με τον ίδιο μήνα του 2019 παρουσιάστηκαν ανάμεσα στην κατηγορία των υπαλλήλων παροχής υπηρεσιών και πωλητών (κατά 1.975 άτομα), των προσοντούχων /Ειδικών (κατά 1.435 άτομα), των υπαλλήλων γραφείου (κατά 1.430 άτομα) και των ανειδίκευτων εργάτες, χειρωνακτών και μικροεπαγγελματιών (κατά 1.089 άτομα). Η μεγαλύτερη συγκέντρωση ανέργων έχει καταγραφεί στην επαγγελματική κατηγορία των υπαλλήλων παροχής υπηρεσιών και πωλητών (9.667 άτομα ή 29% του συνόλου) και των ανειδίκευτων εργατών, χειρωνακτών και μικροεπαγγελματιών (6.779 άτομα ή 21% του συνόλου). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαγγελματική κατηγορία τους τελευταίους 12 μήνες.
* Οι μεγαλύτερες αυξήσεις παρουσιάστηκαν στις ηλικιακές ομάδες 30-39 ετών (κατά 2.711 άτομα), στις ηλικίες 25-29 χρονών (κατά 1.662 άτομα) και 40-49 ετών (κατά 1.510 άτομα). Η μεγαλύτερη συγκέντρωση ανέργων καταγράφηκε στην ηλικιακή ομάδα 30-39 ετών (9.138 άτομα ή 28% του συνόλου) και 40-49 ετών (6.865 άτομα ή 21%). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά ηλικιακή ομάδα τους τελευταίους 12 μήνες.
* O αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες δηλ. ήταν μακροχρόνια άνεργοι, έφτασε τα 11.706 άτομα (αύξηση κατά 7.991 άτομα σε σχέση με τον ίδιο μήνα πέρσι) και αντιπροσωπεύει το 36% του συνόλου των εγγεγραμμένων ανέργων. Ο αριθμός των εγγεγραμμένων ανέργων που είχαν διάρκεια ανεργίας πάνω από 6 μήνες έφτασε στα 20.063 άτομα (αύξηση κατά 13.684 άτομα σε σχέση με τον ίδιο μήνα πέρσι) και αντιπροσωπεύει το 61% του συνόλου των εγγεγραμμένων ανέργων. Αύξηση κατά 2.365 άτομα παρουσιάστηκε στους ανέργους με διάρκεια ανεργίας από 3 μήνες μέχρι 6 μήνες οι οποίοι έφτασαν τα 5.305 άτομα και αντιπροσωπεύουν το 16% του συνόλου των εγγεγραμμένων ανέργων, ενώ ο αριθμός των ατόμων με διάρκεια ανεργίας κάτω από 3 μήνες (7.600 άτομα ή 23% του συνόλου) μειώθηκε σημαντικά (κατά 7.576 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά διάρκεια εγγραφής τους τελευταίους 12 μήνες.
* Οι Ελληνοκύπριοι αποτελούν την πλειοψηφία του συνόλου των ανέργων με 21.518 άτομα (65%), ενώ ο αντίστοιχος αριθμός τον ίδιο μήνα πέρσι ήταν 15.352 άτομα (63%). Από το σύνολο των ανέργων οι 7.122 (22%) ήταν Ευρωπαίοι πολίτες. Ο αντίστοιχος αριθμός τον ίδιο μήνα πέρσι ήταν 6.266 άτομα (26% του συνόλου των ανέργων). Σημειώνεται ότι η μεγαλύτερη αριθμητική αύξηση σε σύγκριση με τον ίδιο μήνα πέρσι σημειώθηκε ανάμεσα στους Ελληνοκύπριους. Σχετικό το πιο κάτω διάγραμμα.
* Από τους εγγεγραμμένους άνεργους, 15.000 άτομα (45%) είναι απόφοιτοι δευτεροβάθμιας γενικής ή τεχνικής εκπαίδευσης, 10.138 άτομα (31%) είναι απόφοιτοι τριτοβάθμιας εκπαίδευσης, 7.594 άτομα (23%) είναι απόφοιτοι πρωτοβάθμιας εκπαίδευσης και τέλος 236 άτομα (1%) είναι άτομα χωρίς μόρφωση. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά μορφωτικό επίπεδο τους τελευταίους 12 μήνες.

2. ΣΥΓΚΡΙΣΗ ΜΕΤΑΞΥ ΟΚΤΩΒΡΙΟΥ ΚΑΙ ΝΟΕΜΒΡΙΟΥ 2020 (μηνιαία σύγκριση):

* Τον Οκτώβριο ο αριθμός των εγγεγραμμένων ανέργων αυξήθηκε κατά 1.481 άτομα ή 4.7% σε σύγκριση με τον προηγού­μενο μήνα.
* Κατά φύλο οι άντρες αυξήθηκαν κατά 855 άτομα και οι γυναίκες κατά 626 άτομα.
* Κατά ηλικία, η μεγαλύτερη αύξηση παρουσιάστηκε στην ηλικιακή ομάδα 40-49 χρονών κατά 373 άτομα.
* Κατά εθνικότητα, η μεγαλύτερη αύξηση παρατηρήθηκε ανάμεσα στους Ελληνοκύπριους κατά 655 άτομα.
* Κατά διάρκεια ανεργίας, αύξηση παρουσιάστηκε στον αριθμό των ανέργων με διάρκεια ανεργίας πάνω από 12 μήνες (κατά 3.156 άτομα), ενώ μείωση παρουσιάστηκε στον αριθμό των ανέργων με διάρκεια ανεργίας από 6 μέχρι 12 μήνες (κατά 2.760 άτομα).
* Κατά τομέα οικονομικής δραστηριότητας, οι μεγαλύτερες αυξήσεις παρατηρήθηκαν στον τομέα των ξενοδοχείων κατά 709 άτομα, στις κατασκευές κατά 164 άτομα, στο εμπόριο κατά 163 άτομα, και στις μεταφορές κατά 128 άτομα.
* Κατά επαρχία, οι μεγαλύτερες αυξήσεις καταγράφηκαν στις επαρχίες Πάφου και Αμμοχώστου κατά 439 και 396 άτομα αντίστοιχα.

Γ. ΝΕΕΣ ΕΓΓΡΑΦΕΣ[[1]](#footnote-1) ΑΝΕΡΓΩΝ ΚΑΤΑ ΕΠΑΡΧΙΑ ΚΑΙ ΜΗΝΑ

Στον πιο κάτω πίνακα παρατίθενται ο αριθμός των νέων εγγραφών ανέργων κατά επαρχία και μήνα:

|  |  |  |  |  |  |  |
| --- | --- | --- | --- | --- | --- | --- |
|  | Ιούνιος  2020 | Ιούλιος  2020 | Αύγουστος  2020 | Σεπτέμβριος  2020 | Οκτώβριος 2020 | Νοέμβριος 2020 |
| Λευκωσία | 1.620 | 1.761 | 896 | 953 | 947 | 1221 |
| Λάρνακα | 810 | 846 | 461 | 495 | 543 | 729 |
| Αμμόχωστος | 262 | 299 | 194 | 242 | 223 | 539 |
| Λεμεσός | 1.345 | 1.570 | 744 | 800 | 779 | 971 |
| Πάφος | 467 | 557 | 318 | 367 | 403 | 666 |
| ΣΥΝΟΛΟ | 4.504 | 5.033 | 2.613 | 2.857 | 2.895 | 4.126 |

Δ. Συνοπτική παρουσίαση των Εξελίξεων στην Αγορά Εργασίας κατά επαρχία τον Νοέμβριο του 2020 σε σύγκριση με τον ίδιο μήνα πέρσι

|  |  |  |  |  |  |  |
| --- | --- | --- | --- | --- | --- | --- |
|  | Παγκύπρια | Επαρχία Λευκωσίας | Επαρχία Λεμεσού | Επαρχία Λάρνακας | Επαρχία Αμμοχώστου | Επαρχία Πάφου |
| Εργατικό Δυναμικό  (2019) | 448.181 | 178.227 | 126.188 | 76.019 | 24.881 | 42.865 |
| Σύνολο Ανέργων  Μεταβολή  (Πίνακας 3) | 32968  8473 ή  35% | 9135  2904 ή  47% | 7784  2642 ή  51% | 5952  1813 ή  44% | 5632  -47  -1% | 4465  1161 ή  35% |
| Άνεργοι Ευρωπαίοι  Μεταβολή  (Πίνακας 9) | 7119  853 ή  14% | 1056  291 ή  38% | 1385  506 ή  58% | 1149  332  41% | 2321  -385 ή  -14% | 1208  109 ή  10% |
| Άνεργοι Αλλοδαποί  Μεταβολή  (Πίνακας 9) | 2308  959 ή  71% | 470  150 ή  47% | 549  234 ή  74% | 415  150 ή  57% | 490  206 ή  73% | 384  219  133% |
| Νέες Κοινοποιηθείσες κενές θέσεις  (Πίνακας 14) | 1863 | 720 | 492 | 354 | 85 | 212 |
| Ενεργές κενές θέσεις  (Πίνακας 15) | 6876 | 2377 | 2099 | 1350 | 641 | 409 |

ΣΗΜΕΙΩΣΗ: Για πρόσθετη πληροφόρηση υπάρχουν οι συνημμένοι πίνακες στο τέλος της Έκθεσης.

ΚΕΦΑΛΑΙΟ ΙΙ: ΠΡΟΦΙΛ ΜΑΚΡΟΧΡΟΝΙΑ ΕΓΓΕΓΡΑΜΜΕΝΩΝ ΑΝΕΡΓΩΝ 12+, ΝΟΕΜΒΡΙΟΣ 2020

Γενικές Εξελίξεις

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες, δηλαδή οι μακροχρόνια άνεργοι, τον Νοέμβριο του 2020, έφτασε στα 11.706 άτομα σημειώνοντας αύξηση κατά 7.991 άτομα ή 215,1% σε σχέση με τον ίδιο μήνα πέρσι. Ο αριθμός αυτός αντιπροσωπεύει το 36% του συνόλου των εγγεγραμμένων ανέργων. Σε σύγκριση με τον προηγούμενο μήνα ο αριθμός αυτός παρουσίασε αύξηση κατά 3.156 άτομα ή 27,0% [βλέπε πίνακα 26].

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες, έφτασε τα 20.063 άτομα τον Νοέμβριο του 2020 σημειώνοντας αύξηση κατά 13.684 άτομα ή 214,5% σε σχέση με τον ίδιο μήνα πέρσι. Ο αριθμός αυτός αντιπροσωπεύει το 61% του συνόλου των εγγεγραμμένων ανέργων. Σε σύγκριση με τον προηγούμενο μήνα ο αριθμός αυτός παρουσίασε αύξηση κατά 396 άτομα ή 2,0% [βλέπε πίνακα 26].

Ανάλυση Στοιχείων Μακροχρόνια Ανέργων 12+

Η πλειοψηφία των μακροχρόνια ανέργων (με διάρκεια άνω των 12 μηνών) συγκεντρώνεται στην επαρχία Λευκωσίας (2.809 άτομα ή 24%), ακολουθούν οι επαρχίες Λεμεσού (2.179 άτομα ή 19%), Λάρνακας (1.871 άτομα ή 16%), Πάφου (1.546 άτομα ή 13%) και Αμμοχώστου (3.301 άτομα ή 28%) [Πίνακας 27].

Οι επαγγελματικές κατηγορίες που παρουσιάζουν τη μεγαλύτερη συγκέντρωση των μακροχρόνια ανέργων είναι οι απασχολούμενοι στην παροχή υπηρεσιών και πωλητές (3.533 άτομα), οι ανειδίκευτοι εργάτες (2.862 άτομα), οι υπάλληλοι γραφείου (1.931 άτομα) και οι νεοεισερχόμενοι (725 άτομα) [βλέπε πίνακα 28].

Όσον αφορά την οικονομική δραστηριότητα, το μεγαλύτερο μερίδιο των μακροχρόνια ανέργων συγκεντρώνεται στον τομέα των υπηρεσιών παροχής καταλύματος και εστίασης (4.075 άτομα ή 35%). Ακολουθούν οι τομείς των υπηρεσιών (2.309 άτομα ή 20%), του εμπορίου (1.920 άτομα ή 16%) και των νεοεισερχομένων (725 ή 6%) [βλέπε πίνακα 29].

Η πλειοψηφία των μακροχρόνια ανέργων είναι Ελληνοκύπριοι (με 7.451 άτομα ή 64%) και ακολουθούν με πολύ μικρότερους αριθμούς οι Ευρωπαίοι πολίτες (με 2.618 ή 22%), οι αλλοδαποί (με 898 άτομα ή 8%), τα άτομα με καθεστώς συμπληρωματικής προστασίας (με 266 ή 2%), και οι Πόντιοι με ελληνικό διαβατήριο (με 310 άτομα ή 3%) [βλέπε πίνακα 30].

Όσον αφορά τους Ευρωπαίους πολίτες (2.618 άτομα), οι περισσότεροι είναι Βούλγαροι (1.217 άτομα), Ρουμάνοι (486 άτομα) ή Έλληνες (410 άτομα) [βλέπε πίνακα 31].

ΣΗΜΕΙΩΣΗ: Για πρόσθετη πληροφόρηση υπάρχουν οι συνημμένοι πίνακες στο τέλος της Έκθεσης.

Παρατηρητήριο Αγοράς Εργασίας

Τμήμα Εργασίας

Δεκέμβριος 2020

ΜΡη, C:\Users\Administrator\M RIGOU\Ανεργία - Μηνιαίες Εκθέσεις\2020 registered unemployed - monthly\November 2020\ΚΕΦΑΛΑΙΟ Ι ΙΙ -November 2020.docx

1. Στον αριθμό των νέων εγγραφών περιλαμβάνονται και οι επανεγγραφές ανέργων των οποίων για διάφορους λόγους η προηγούμενη αίτηση τερματίστηκε (π.χ μη έγκαιρη ανανέωση της εγγραφής τους). [↑](#footnote-ref-1)